KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2025. január 30-i rendkívüli ülésére)

TÁRGY: 
TULAJDONOSI HATÁSKÖRÖK GYAKORLÁSA A KUNSÁG-MÉDIA NONPROFIT KFT. -NÉL
Kiskőrös Város Önkormányzata (továbbiakban: Önkormányzat) a Képviselő-testület 33/2020. (VI.24.) számú képviselő-testületi határozata értelmében üzletrész adásvételi szerződést kötött a Kunság-Média Nonprofit Szolgáltató Korlátolt Felelősségű Társaság (továbbiakban: Kft.) adásvétele tárgyában. Az Önkormányzat 100 % tulajdonjoga bejegyzésre került a cégnyilvántartásba.
A Polgári Törvénykönyvről 2013. évi V. törvény (továbbiakban: Ptk.) 3:109. § (1) bekezdésének rendelkezése értelmében a gazdasági társaság tagjainak döntéshozó szerve a legfőbb szerv. Ptk. 3:109. § (2) A gazdasági társaság legfőbb szervének feladata – többek közt - a társaság alapvető üzleti és személyi kérdéseiben való döntéshozatal. Ptk. 3:109. § (4) Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá. 

A Kft. ügyvezetője azzal a kéréssel fordult Kiskőrös Város Önkormányzatához 2025. január 23-án, hogy a forgótőke pótlására anyagi hozzájárulást biztosítson 20 millió Ft értékben.
A Kft. Alapítói okiratának VIII. 3./ pontja tartalmazza a veszteség kezelésének lehetőségeit, amelyről az Alapítónak szükséges határoznia 

a) pótbefizetés előírása 

A Kft. Alapítói okiratának VI. A/2./2.) pontja alapján a pótbefizetés elrendelése az Alapító kizárólagos hatáskörébe tartozik. 
A Ptk. 3:99/A (2) bekezdése értelmében: A pótbefizetés teljesítésnek módját, ütemezését és teljesítésének határidejét a pótbefizetés elrendeléséről szóló legfőbb szervi határozatban kell meghatározni. A pótbefizetés összege a tag vagyoni hozzájárulását nem növeli.
A Felügyelő Bizottság a napirendi pontot várhatóan 2025. január 28. napján tárgyalja.
A fentiek alapján javaslom, hogy a Képviselő-testület a határozat-tervezetben foglaltak szerint döntsön.
Kiskőrös, 2025. január 28.

Domonyi László s.k.,

polgármester
HATÁROZAT- TERVEZET
 A Képviselő-testület elrendeli Kiskőrös Város Önkormányzatának a Kunság-Média Nonprofit Szolgáltató Korlátolt Felelősségű Társaság (továbbiakban: Társaság) vesztesége fedezetére egyszeri pótbefizetés teljesítését 20.000.000 Ft – azaz huszmillió forint - értékben, átutalással, legkésőbb 2025. február 15-éig egyösszegben. A pótbefizetés a Társaság által működtetett médiák, médiafelületek üzemeltetése céljából, a Társaság működési költségeinek fedezésére szolgál figyelemmel arra, hogy a Társaság által működtetett médiák, médiafelületek üzemeltetése a Társaság rendelkezésre álló pénzügyi eszközeit meghaladó forrás igényt támaszt.

polgármester

Határidő: 

